ལོ་འདི་དག་གི་རིང་ལ་མཚོ་སྔོན་ཞིང་ཆེན་ཉ་ལས་ཁོར་ཡུག་ལྟ་ཞིབ་ཚད་ལེན་ས་ཚིགས་དང་མཚོ་སྔོན་སློབ་ཆེན་མཐོ་སྒང་ཆུ་ནང་སྐྱེ་དངོས་དང་སྐྱེ་ཁམས་རུ་དཔུང་།མཚོ་སྔོན་ཞིང་ཆེན་ཞིང་ཕྱུགས་ཐིན་ཉ་ལས་དོ་དམ་ཅུའུ།ཆུ་འཁྱག་གསོ་སྤེལ་ཁེ་ལས་བཅས་ཀྱིས་རྒྱལ་ཁབ་ཕྱི་ནང་གི་མཐོ་རིམ་སློབ་གྲྭ་དང་ཚན་རྩལ་ཞིབ་འཇུག་སོ་སོར་མཉམ་འབྲེལ་བྱས་ཏེ་ཆུ་ནང་སྐྱེ་དངོས་ལ་སྐྱེ་ཁམས་སྲུང་སྐྱོབ་དང་ས་བོན་དང་མྱུ་གུ་གསོ་སྤེལ་བྱེད་པ།འཚོ་བཅུད་སྙོམས་སྒྲིག་དང་གཟན་ཆས་ལས་སྣོན།རིམས་ནད་སྔོན་འགོག་ཚོད་འཛིན།ཉ་རིགས་ལས་སྣོན་སོགས་ཀྱི་ཐད་ལ་ལག་རྩལ་ནང་འདྲེན་དང་གཡུང་སྒྱུར་བྱས་ཏེ་ཅུང་འཐུས་སྒོ་ཚང་བའི་ལག་རྩལ་མ་ལག་ཞིག་གྲུབ།གསོ་སྤེལ་གཞི་ཁྱོན་དང་ལག་རྩལ།རྒྱུ་སྤུས་སོགས་གང་ཐད་ནས་རྒྱལ་སྤྱིའི་སྔོན་ཐོན་ཆུ་ཚད་ལ་སླེབས་ཏེ་ཞིང་ཆེན་ཡོངས་དང་ཐ་ན་རྒྱལ་ཡོངས་ཀྱི་ཆུ་འཁྱག་གསོ་སྤེལ་ཐོན་ལས་ཐད་ལ་དཔེར་མཚོན་རང་བཞིན་དང་སྣེ་ཁྲིད་རང་བཞིན་གྱི་བྱེད་ནུས་ངེས་ཅན་ཞིག་ཐོན་དུ་བཅུག་ཡོད་པ་རེད།